
Parlamentul  României

Camera  Deputaţilor
Comisia pentru Sănătate şi Familie
                 Nr. 28/608 /4 decembrie  2006 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr. 59/2006 privind utilizarea suplimentelor nutritive de către sportivi ( PLX 863/2006), adoptat de către Senat în şedinţa din 9 noiembrie 2006 şi trimis comisiei pentru examinare, în fond, în procedură obişnuită, cu adresa nr.PLX 863 din 13 noiembrie 2006, Camera Deputaţilor fiind  Cameră Decizională.


La întocmirea raportului, comisia a avut în vedere avizul Comisiei pentru învăţământ, ştiinţă, tineret şi sport nr.29/368/30.11.2006,  precum şi  avizul Consiliului Legislativ nr.1138/23.08.2006.

În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

                  PREŞEDINTE,                                               SECRETAR,

  ACAD.PROF.DR.MIRCEA IFRIM                  DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                                                                                       Nr. 28/ 608/ 4 decembrie 2006

R A P O R T 

asupra proiectului de Lege pentru aprobarea Ordonanţei Guvernului nr. 59/2006 privind utilizarea suplimentelor nutritive de către sportivi ( PLX 863/2006)
1. Cu adresa nr.PLX 863  din 13 noiembrie 2006, Comisia pentru sănătate şi familie a fost sesizată cu dezbaterea , în procedură obişnuită, a proiectului de Lege pentru aprobarea Ordonanţei Guvernului nr. 59/2006 privind utilizarea suplimentelor nutritive de către sportivi ( PLX 863/2006)  .

La întocmirea raportului, comisia a avut în vedere avizul Comisiei pentru învăţământ, ştiinţă, tineret şi sport nr.29/368/30.11.2006,  precum şi  avizul Consiliului Legislativ nr.1138/23.08.2006

Proiectul de lege are ca obiect de reglementare instituirea unor măsuri privind utilizarea suplimentelor nutritive de către sportivi, în scopul creării cadrului legislativ coerent şi unitar, aplicabil sferei relaţiilor sociale specifice.
Convenţia antidoping ( STE nr.136/1989), ratificată de Parlamentul României prin Legea nr.171/1998, îşi propune să reducă şi să elimine dopajul în sport la toate nivelurile, fixând norme obligatorii pentru a armoniza reglementările naţionale privind acest domeniu. Convenţia a fost ratificată până în prezent de 41 de state, membre ale Consiliului Europei, inclusiv România, precum şi de Australia şi Canada.

         Deoarece prezenţa unei substanţe interzise în proba biologică a unui sportiv va duce la un test pozitiv, având drept consecinţă aplicarea de sancţiuni, pentru protejarea sănătăţii sportivilor şi pentru respectarea principiilor etice şi fair play-ului în sport se impune ca, în mediul sportiv, să se utilizeze numai suplimentele nutritive care nu conţin precursori hormonali şi/sau substanţe interzise. 
Având în vedere cele menţionate, comisia propune Plenului Camerei Deputaţilor spre dezbatere şi adoptare proiectul de lege care face obiectul raportului.

2. Proiectul de lege face parte din  categoria legilor ordinare , potrivit prevederilor articolului 73 din Constituţia României, republicată.
3. La dezbaterea proiectului de lege a participat, în conformitate cu prevederile art.54 din Regulamentul Camerei Deputaţilor, republicat, doamna Gratziela Vâjială, preşedintele Agenţiei Naţionale Antidoping.
4. La lucrările comisiei din data de 29.11.2006 , au fost prezenţi 17 deputaţi, neînregistrându-se absenţe.

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:
	Nr.

crt.
	Text ordonanţă
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.


	____


	Titlul legii

„Lege pentru aprobarea Ordonanţei Guvernului nr. 59/2006 privind utilizarea suplimentelor nutritive de către sportivi ”
	Nemodificat

	

	2.
	___
	Articol unic. – „Se aprobă Ordonanţa Guvernului nr.59 din 30 august 2006 privind utilizarea suplimentelor nutritive de către sportivi,  adoptată în temeiul art.1 pct.V 9 din Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României , Partea I, nr.746 din 31 august 2006, cu următoarele modificări :”

	Articol unic. – „Se aprobă Ordonanţa Guvernului nr.59 din 30 august 2006 privind utilizarea suplimentelor nutritive de către sportivi,  adoptată în temeiul art.1 pct.V 9 din Legea nr.288/2006 privind abilitarea Guvernului de a emite ordonanţe, publicată în Monitorul Oficial al României , Partea I, nr.746 din 31 august 2006, cu următoarele modificări şi completări :”

	Pentru respectarea normelor de tehnică legislativă.

	3.
	Titlul ordonanţei 
„Ordonanţă  privind utilizarea suplimentelor nutritive de către sportivi ”


	Nemodificat
	Nemodificat
	

	4.
	Art.1
„Art.1. - Prezenta ordonanţă stabileşte cadrul legal privind utilizarea suplimentelor nutritive de către sportivi, distribuirea şi comercializarea acestora, precum şi unele responsabilităţi în sarcina producătorilor, importatorilor şi distribuitorilor unor astfel de produse.”

	Nemodificat
	Nemodificat
	

	5.
	Art.2
 
„Art.2.- În înţelesul prezentei ordonanţe, termenii şi expresiile de mai jos se definesc după cum urmează: 

   a) suplimente nutritive - preparate condiţionate sub formă de tablete, capsule, drajeuri, pulberi sau lichide, care au în compoziţia lor nutrienţi, macro- şi micronutrienţi şi/sau alte substanţe comestibile, care sunt consumate în cantităţi definite, în mod suplimentar faţă de aportul alimentar obişnuit; 

   b) precursori hormonali - substanţe capabile să stimuleze secreţia de hormoni androgeni în organism peste limitele fiziologice; 

   c) contaminare - prezenţa unei substanţe interzise sau a unui precursor hormonal într-un supliment alimentar ca rezultat al producţiei, fabricaţiei, prelucrării, preparării, tratamentelor, împachetării, ambalării, transportului sau manipulării; 
   d) nutrienţi - substanţe nutritive, respectiv protide, lipide, glucide, vitamine, macro- şi microelemente minerale şi/sau preparate prelucrate sub formă de tablete, capsule, drajeuri, pulberi ori alte soluţii care au în compoziţia lor macro- şi micronutrienţi şi/sau alte substanţe comestibile, care sunt consumate în cantităţi definite, în mod suplimentar faţă de aportul alimentar obişnuit. „

	Nemodificat 
	1. La articolul 2 literele b) - d) vor avea următorul cuprins:
Nemodificat  
  „ b) precursori ai hormonilor androgeni - substanţe capabile să stimuleze secreţia de hormoni androgeni în organism peste limitele fiziologice; 

   c) contaminare - prezenţa unei substanţe interzise sau a unui precursor al hormonilor androgeni într-un supliment nutritiv ca rezultat al producţiei, fabricaţiei, prelucrării, preparării, tratamentelor, împachetării, ambalării, transportului sau manipulării; 

   d) nutrienţi - substanţe nutritive, respectiv protide, lipide, glucide, vitamine, macro- şi microelemente minerale şi/sau preparate prelucrate sub formă de tablete, capsule, drajeuri, pulberi sau lichide care au în compoziţia lor macro- şi micronutrienţi şi/sau alte substanţe comestibile, care sunt consumate în cantităţi definite, în mod suplimentar faţă de aportul alimentar obişnuit.”
Autori: dl.dep.prof.dr.Mircea Ifrim ( Grup Parlamentar al PRM ) , dl.dep.dr.Paveliu Sorin ( Grup Parlamentar al PNL ) , dl.dep.Movilă Petru ( Grup Parlamentar al PD ) , dl.dep.dr.Ovidiu Brînzan           ( Grup Parlamentar al PSD ) , dl.dep.dr.Buşoi Cristian ( Grup Parlamentar al PNL ) , dl.dep.dr.Luchian Ion ( Grup Parlamentar al PNL ) şi dl.dep.dr.Nechita Aurel ( Grup Parlamentar al PSD ) .
	Numai precursorii hormonilor androgeni sunt consideraţi agenţi dopanţi. Pentru o exprimare corectă şi completă.

	6.
	Art.3
„Art.3. - (1) Sportivii au obligaţia să utilizeze  suplimente nutritive numai pe bază de prescripţie medicală, prevederile art. 39 alin. (1) din Legea nr. 227/2006 privind prevenirea şi combaterea dopajului în sport aplicându-se în mod corespunzător. 
   (2) Medicii şi personalul asistent al sportivilor au obligaţia să prescrie sau să ofere sportivilor numai suplimente nutritive care nu conţin precursori hormonali şi/sau substanţe interzise. „

	1. La articolul 3 , alineatul (1) va avea următorul cuprins:
„Art.3. – (1) Sportivii pot utiliza suplimente nutritive numai pe bază de prescripţie medicală, prevederile art. 39 alin. (1) din Legea nr.227/2006 privind prevenirea şi combaterea dopajului în sport aplicându-se în mod corespunzător.”
(2) Nemodificat 
	2. Articolul 3 va avea următorul cuprins:
„Art.3. - (1) Sportivul, astfel cum este definit la art. 3 pct.1 din Legea nr. 227/2006 privind prevenirea şi combaterea dopajului în sport, poate utiliza suplimente nutritive numai pe bază de prescripţie medicală, prevederile art. 39 alin. (1) din Legea nr. 227/2006    aplicându-se în mod corespunzător. 
   (2) Este interzisă prescrierea, recomandarea sau oferirea către sportivi a suplimentelor nutritive care conţin precursori ai hormonilor androgeni şi/sau substanţe interzise. „
Autori: dl.dep.dr.Paveliu Sorin ( Grup Parlamentar al PNL ) şi dl.dep.Movilă Petru    ( Grup Parlamentar al PD ) .
	Pentru o exprimare clară şi completă.

Pentru corelare cu prevederile de la alin.(1) al prezentului articol.

	7.
	Art.4
„Art.4. - Comercializarea suplimentelor nutritive utilizate de sportivi este condiţionată de  etichetarea corespunzătoare a acestora, care trebuie să cuprindă:

   a) numele categoriilor de nutrienţi sau de substanţe din compoziţia produsului ori o indicaţie a naturii acestor nutrienţi sau substanţe; 

   b) doza din produs care este recomandată pentru consumul zilnic; 
   c) o atenţionare că suplimentele nutritive nu trebuie să înlocuiască un regim alimentar adecvat; 

   d) o atenţionare asupra faptului că  respectivul supliment nutritiv conţine substanţe interzise şi/sau precursori ai  hormonilor androgeni, cu menţiunea „INTERZIS SPORTIVILOR”.

	Nemodificat 
	3. Articolul 4 va avea următorul cuprins:
„Art.4. -  (1) Producătorii şi cei care comercializează suplimente nutritive au obligaţia de a  proceda la etichetarea corespunzătoare a acestora.

(2) Eticheta trebuie să cuprindă:
   a) numele categoriilor de nutrienţi sau de substanţe din compoziţia produsului sau o indicaţie a naturii acestor nutrienţi sau substanţe; 

   b) doza din produs care este recomandată pentru consumul zilnic; 

   c) o atenţionare că suplimentele nutritive nu trebuie să înlocuiască un regim alimentar adecvat; 
   d) o atenţionare cu menţiunea "INTERZIS SPORTIVILOR" în cazul în care  respectivul supliment nutritiv conţine substanţe interzise şi/sau precursori ai  hormonilor androgeni.”
Autori: dl.dep.prof.dr.Mircea Ifrim ( Grup Parlamentar al PRM ) , dl.dep.dr.Paveliu Sorin ( Grup Parlamentar al PNL ) , dl.dep.Movilă Petru ( Grup Parlamentar al PD ) , dl.dep.dr.Ovidiu Brînzan           ( Grup Parlamentar al PSD ) , dl.dep.dr.Buşoi Cristian ( Grup Parlamentar al PNL ) , dl.dep.dr.Luchian Ion ( Grup Parlamentar al PNL ) , dl.dep.dr.Bonis Istvan ( Grup Parlamentar al UDMR ) şi dl.dep.dr.Dida Corneliu ( Grup Parlamentar al PNL ) .
	Pentru corelare cu prevederile de la art.1.

Pentru o exprimare clară şi completă.

	8.
	Art.5
„Art.5. - (1) Laboratorul de control doping poate testa suplimente nutritive din punct de lucru al contaminării cu precursori hormonali şi/sau substanţe interzise, numai la cererea expresă a Agenţiei Naţionale Antidoping ori a persoanei implicate în cadrul unei proceduri de investigare a unui caz de dopaj. 
   (2) Costurile analizei suplimentelor nutritive vor fi suportate de persoana care a solicitat efectuarea acestora .”


	2. Articolul 5 va avea următorul cuprins:
„Art.5. - (1) Laboratorul de control doping poate testa suplimente nutritive din punctul de lucru al contaminării cu precursori hormonali şi/sau substanţe interzise, numai la cererea expresă a Agenţiei Naţionale Antidoping ori a persoanei fizice sau juridice implicate în cadrul unei proceduri de investigare a unui caz de dopaj. 
   (2) Costurile analizei suplimentelor nutritive vor fi suportate de cei care au solicitat efectuarea acestora .”


	4. Articolul 5 va avea următorul cuprins:
„Art.5. - (1) Suplimentele nutritive pot fi testate, din punct de vedere al contaminării cu precursori ai hormonilor angrogeni şi/sau substanţe interzise, de către un  laborator de control doping certificat ISO 17025 numai la cererea expresă a Agenţiei Naţionale Antidoping ori a persoanei fizice şi/sau juridice implicate într-un caz de dopaj. 

   (2) Costurile analizei suplimentelor nutritive sunt suportate de solicitant.”

Autori: dl.dep.dr.Paveliu Sorin ( Grup Parlamentar al PNL ) , dl.dep.dr.Buşoi Cristian ( Grup Parlamentar al PNL ) şi dl.dep.Movilă Petru ( Grup Parlamentar al PD ) .

	Pentru corelare cu art.2 lit.b) şi pentru o exprimare clară, corectă şi completă.



	9.
	Art.6
„Art.6. - (1) Următoarele fapte constituie contravenţii şi se sancţionează după cum urmează: 

   a) nerespectarea prevederilor art. 3 alin. (2), cu amendă de la 2.500 lei la 10.000 lei; 

   b) nerespectarea prevederilor art. 4, cu amendă de la 10.000 lei la 50.000 lei. 

_____

   (2) Constatarea contravenţiilor şi aplicarea sancţiunilor se fac de către inspectorii sanitari de stat împuterniciţi de către Ministerul Sănătăţii Publice şi de către personalul anume împuternicit din cadrul Agenţiei Naţionale Antidoping.”

	Nemodificat 
	5. La articolul 6, după alineatul (1) se introduce un alineat nou, alineatul (11) cu următorul cuprins:
Art.6. - (1) Nemodificat 

  „ (11) Nerespectarea prevederilor art. 3 alin. (1) se sancţionează potrivit prevederilor Capitolului IX din Legea nr. 227/2006 privind prevenirea şi combaterea dopajului în sport.”
   (2) Nemodificat  

Autori: dl.dep.prof.dr.Mircea Ifrim ( Grup Parlamentar al PRM ) , dl.dep.dr.Paveliu Sorin ( Grup Parlamentar al PNL ) şi dl.dep.dr.Buşoi Cristian ( Grup Parlamentar al PNL ) .
	Pentru cuprinderea tuturor faptelor care constituie contravenţie la prezenta lege şi sancţionarea celor vinovaţi.

	10.
	Art.7
„Art.7. - Dispoziţiile art. 6 referitoare la contravenţii se completează cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare. ”

	Nemodificat 
	Nemodificat 

	

	11.
	Art.8
„Art.8. - La data intrării în vigoare a prezentei ordonanţe se abrogă Ordinul preşedintelui Agenţiei Naţionale pentru Sport nr.62/2004 privind utilizarea suplimentelor nutritive de către sportivi, publicat în Monitorul Oficial al României, Partea I, nr. 182 din 3 martie 2004.”

	Nemodificat 
	  Nemodificat 

	

	12.
	Art.9

„Art.9. - Prezenta ordonanţă intră în vigoare la 3 zile de la data publicării în Monitorul Oficial al României, Partea I.”
	Nemodificat 
	Nemodificat 
	


          În urma dezbaterilor care au avut loc nu au fost înregistrate amendamente respinse.

                            PREŞEDINTE,                                                                                                        SECRETAR,

            ACAD.PROF.DR.MIRCEA IFRIM                                                                        DEP.DR.SORIN PAVELIU

